اجمل خاموشؔ

سرائیکی وسیب دے قدیم شہر ملتان دے شاعر مہر اجمل خاموش دا اصل ناں محمداجمل ہے۔ 1976ء کوں پیدا تھئے۔ سرائیکی زبان دے دیوانے ہووݨ دے نال سرائیکی شاعری وی ٻہوں سوہݨی کریندن۔ سرائیکی مشاعریں تے سرائیکی کٹھ میل اچ آپ ضرور شریک تھیندن۔ سرائیکی وسیب نال ٻہوں پیار رکھدن۔

گورنمٹ ہائی سکول شمس آباد دے سابق ہیڈ ماسٹرمہر گُل محمد( مرحوم) نال کیوں جو میڈی نیاز مندی ہئی۔غالباََ 1988ء وچ انہاں میکوں اپنی کتاب ’’پاکستان میں پرائمری تعلیم‘‘عنایت کیتی،تے ول محبت دا ایہ رشتہ تا حیاتی انہاں نال قائم ریہا۔مہرصاحب ہک بہوں وڈی علمی و ادبی شخصیت ہن۔میر غلام حسن خان حیدرانی دے سرائیکی افسانے انہاں دی وفات دے بعد شائع کر کے مہر صاحب بہوں وڈا کارنامہ سر انجام ڈتاہا تے سرائیکی دانشوراں دے دل جیت گھدے ہن۔اللہ تعالیٰ مہر صاحب کوں جنت الفردوس اچ اعلیٰ مقام و مرتبہ عطا کرے۔

جتھوں تک اجمل خاموش دا تعلق ہے تاں ایہ مہر گُل محمد دے سکے بھتریجے ہن۔کیوں جو مہر صاحب دی اولاد کائنا ہئی ،تہوں انہاں خاموش صاحب کوں اپناں پتر بنایا ہویا ہا۔جیڑھے جو اجکل انہاں دی قلم تے جائیداد دے وارث ہن۔شاعری دے حوالے نال اجمل خاموش ہک پُر گو،مشاق شاعر ہے۔ہُن تائیں آپ دیاں ایہ چار کتاباں ،دل دی مرضی،درداں دا کشکول،،تانگھ تے پلکاں ہیٹھ چناں،چھپ چکیاں ہن۔آپ دا غزلیہ کلام بطور نمونہ حاضر ہے۔

ناں.. محمد اجمل

قلمی ناں... مہر اجمل خاموش

جم پل.... 1976

جاہ جم پل.... شکرووالا

تصانیف.... 1.دل دی مرضی 2002, 2. دردیں دا کشکول 2003, 3. تانگھ2027, 4. پلکاں ہیٹھ چناں 2017

چیف ایڈیٹر... سہ ماپی. صدائےخاموش ملتان. میگزین. ادبی پندھ.. بانی و صدر ( بزم گل ملتان )، سرپرست اعلی (نجمی قلم قبیلہ سرائے سدھو کبیر والا)، چئیرمین (پاکستان سرائیکی رائٹرز فورم). بانی و چئیرمین(فکر سوختہ)

CEO.... ریڈیو بزم گل ملتان (فیسبک یعنی سوشل میڈیا دا پہلا ریڈیو)

مہر اجمل خاموش 4 کتابیں دے مصنف ہن اتے. بہوں ساریں ادبی تنظیمیں بانی. وی ہن اتے. اسٹیج دے بادشاہ ہن کوئی اسٹیج ہووے تاں مہر اجمل خاموش اپݨے من دی گالھ کر ݙیندن خاموش سئیں ہک مخلص تے کھرے انسان ہن اے یاریں دےیار تے بیلیں دے بیلی ہن انھیں دا اندر ہر انسان کیتے صاف ہوندے انھیں دے دوستیں دا حلقہ احباب بہوں وسیع اے

 نمونہ کلام 
کدے وت آ کے اساں کلہاں نوں خاموش کلہیپا دے ونج

ہنڈ گئی پوشاک جدائیاں دی کوئی ہور ہنڈیپا دے ونج

ݙولی چڑھدی ہر ہک حسرت نوں ہنڑیں نال رنڈیپا دے ونج

سدراں دیاں مٹدیاں قبراں نوں کدی آن کے لیپا دے ونج

......

سچ توں دوری حضور نی تھیندی

گل ادھوری حضور نی تھیندی

جو وی آکھو حضور تھی سگدے

جی حضوری حضور نی تھیندی

 حوالہ 
کتاب: میݙی دھرتی، میݙے لوک ، مصنف: ظہور احمد دھریجہ ، ناشر: جھوک پبلشرز ، ملتان 2018ء